VTE หุ้นร้อน! Q2 พลิกกำไรหลังควบคุมต้นทุนบริหารดี
VTE หุ้นร้อน! Q2 พลิกกำไรหลังควบคุมต้นทุนบริหารดี โดยพลิกกำไร 0.45 ลบ.จากปีก่อน 5.66 ลบ.ขณะที่ 6เดือนมีกำไร 9.18 ลบ.จากปีก่อนขาดทุน 14.7 ลบ.
14 ส.ค. 2558

บริษัท วินเทจ วิศวกรรม จำกัด (มหาชน) หรือ VTE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 0.45 ล้านบาท หรือมีกำไรสุทธิ 0.001 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 5.66 ล้านบาท หรือขาดทุนสุทธิ 0.018 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 9.18  ล้านบาท หรือ 0.021 บาทต่อหุ้น จากช่วงเดียวกันของปีก่อนที่มีขาดทุนสุทธิ 14.7 ล้านบาท หรือมีกำไรสุทธิ 0.046 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากมีต้นทุนทางการเงินลดลงเป็นผลมาจากเงินเบิกเกินบัญชีและเงินกู้ยืมระยะสั้นจากสถาบันการเงิน ลดลงจากในปีก่อน โดยกระแสเงินสดที่นำมาจ่ายชาระดังกล่าวนั้นมาจากกระแสเงินสดและสภาพคล่องของกิจการที่สามารถบริหารจัดการให้มีประสิทธิภาพได้มากขึ้น